નાના બાળકોને ઇન્ફેકશનથી થતાં રોગોમાં સૌથી વધુ ઘાતક અને જીવલેણ ન્યુમોનિયા અને ડાયેરીયા હોય છે. બાળકોમાં ચેસ્ટ ઇન્ફેકશનનું પ્રમાણ પણ સૌથી વધુ જોવા મળતુ હોય છે. ખાસ કરીને દિવાળીનાં તહેવારો અને શિયાળાનાં દિવસોમાં પણ બાળકોને ઇન્ફેકશનનાં ચાન્સીસ વધી જતા હોય છે, તેથી વાલીઓએ તે અંગે તકેદારી રાખવી જોઇએ. એક વર્ષથી નીચેની વયનાં બાળકોમાં ડાયેરીયા અને ન્યુમોનિયાનું પ્રમાણ વધુ નોંધાતું હોય છે, જે ઇન્ફેકશનથી થતાં જીવલેણ રોગ છે. ત્રણ દિવસની આ કોન્ફરન્સમાં બાળકોને ઇન્ફેકશનથી થતા રોગો, તેના નિવારણ, તેમની સારવારમાં એન્ટીબાયોટિકનો યોગ્ય પ્રમાણમાં અને જરૂરિયાત પ્રમાણે જ ઉપયોગ, બાળરોગો સામે હાલના પડકારો, નવી અને અદ્યતન ટેકનોલોજી સાથેની સારવાર, રસીઓ અને દવાઓ સહિતના અનેકવિધ વિષયોને લઇ ચર્ચા વિચારણા અને દેશભરમાંથી આવેલા નિષ્ણાત તબીબોનાં સલાહ માર્ગદર્શન સાથે વિચારોની આપ-લે કરવામાં આવશે.